CELEX: 32013R1419
Language: lv
Date: 2013-12-17 00:00:00
Title: Komisijas Īstenošanas regula (ES) Nr. 1419/2013 ( 2013. gada 17. decembris ) par ražotāju organizāciju un starpnozaru organizāciju atzīšanu, ražotāju organizāciju un starpnozaru organizāciju noteikumu paplašināšanu un sliekšņa cenu publicēšanu saskaņā ar Eiropas Parlamenta un Padomes Regulu (ES) Nr. 1379/2013 par zvejas un akvakultūras produktu tirgu kopīgo organizāciju

28.12.2013   
            
            
               LV
            
            
               Eiropas Savienības Oficiālais Vēstnesis
            
            
               L 353/43
            
         
      KOMISIJAS ĪSTENOŠANAS REGULA (ES) Nr. 1419/2013
   (2013. gada 17. decembris)
   par ražotāju organizāciju un starpnozaru organizāciju atzīšanu, ražotāju organizāciju un starpnozaru organizāciju noteikumu paplašināšanu un sliekšņa cenu publicēšanu saskaņā ar Eiropas Parlamenta un Padomes Regulu (ES) Nr. 1379/2013 par zvejas un akvakultūras produktu tirgu kopīgo organizāciju
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Eiropas Parlamenta un Padomes 2013. gada 11. decembra Regulu (ES) Nr. 1379/2013 par zvejas un akvakultūras produktu tirgu kopīgo organizāciju un jo īpaši tās 21., 27. un 32. pantu (1),
   tā kā:
   
               (1)
            
            
               Regulā (ES) Nr. 1379/2013 paredzēts atzīt ražotāju organizācijas un starpnozaru organizācijas, paplašināt ražotāju organizāciju un starpnozaru organizāciju noteikumus un noteikt cenas, kuras “iedarbina” uzglabāšanas mehānismu.
            
         
               (2)
            
            
               Ir nepieciešams noteikt termiņus, kārtību un pieteikuma veidlapu, kas jāizmanto ražotāju organizāciju un starpnozaru organizāciju atzīšanai un šādas atzīšanas atsaukšanai, un formu, termiņus un kārtību, kas dalībvalstīm jāpiemēro, lai ziņotu Komisijai par lēmumiem piešķirt vai atsaukt atzīšanu.
            
         
               (3)
            
            
               Jāprecizē paziņošanas forma un kārtība, kas dalībvalstīm jāpiemēro, lai ziņotu Komisijai par ražotāju organizāciju un starpnozaru organizāciju noteikumiem, kurus tās plānojušas darīt saistošus visām ražotāju organizācijām vai tirgus dalībniekiem konkrētā apgabalā vai konkrētos apgabalos.
            
         
               (4)
            
            
               Jāprecizē sliekšņa cenu publicēšanas forma dalībvalstīm, kas jāpiemēro attiecīgo valstu teritorijās atzītajām ražotāju organizācijām.
            
         
               (5)
            
            
               Šajā regulā paredzētie pasākumi ir saskaņā ar Zvejas un akvakultūras produktu pārbaudes komitejas atzinumu,
            
         IR PIEŅĒMUSI ŠO REGULU.
   1. pants
   Definīcijas
   Šajā regulā piemēro šādas definīcijas:
   
               a)
            
            
               “ražotāju organizācijas” ir tādas zvejas un akvakultūras produktu ražotāju organizācijas un to apvienības, kas dibinātas saskaņā ar Regulas (ES) Nr. 1379/2013 6. un 9. pantu;
            
         
               b)
            
            
               “starpnozaru organizācijas” ir tādas tirgus dalībnieku organizācijas, kas dibinātas saskaņā ar Regulas (ES) Nr. 1379/2013 11. pantu.
            
         2. pants
   Ražotāju organizāciju un starpnozaru organizāciju atzīšanas termiņi, kārtība un pieteikuma veidlapa
   1.   Trīs mēnešu laikā no dienas, kad saņemts atzīšanas pieteikums saskaņā ar Regulas (ES) Nr. 1379/2013 14. un 16. pantu, attiecīgā dalībvalsts rakstiski informē ražotāju organizāciju vai starpnozaru organizāciju par savu lēmumu. Ja atzīšanu atsaka, dalībvalsts norāda atteikuma iemeslus.
   2.   Pieteikuma veidlapa ražotāju organizāciju un starpnozaru organizāciju atzīšanai sniegta I pielikumā.
   3. pants
   Ražotāju organizāciju un starpnozaru organizāciju atzīšanas atsaukšanas termiņi un kārtība
   Ja dalībvalsts plāno atsaukt ražotāju organizācijas vai starpnozaru organizācijas atzīšanu saskaņā ar Regulas (ES) Nr. 1379/2013 18. pantu, tā par savu nodomu paziņo attiecīgajai organizācijai, norādot arī atsaukšanas pamatojumu. Dalībvalsts atļauj attiecīgajai ražotāju organizācijai vai starpnozaru organizācijai savus komentārus iesniegt divu mēnešu laikā.
   4. pants
   Forma, termiņi un kārtība, kas jāievēro, ziņojot par lēmumiem piešķirt vai atsaukt atzīšanu
   1.   Forma, kādā dalībvalstis sniedz Komisijai paziņojumu, informējot par savu lēmumu piešķirt vai atsaukt ražotāju organizāciju vai starpnozaru organizāciju atzīšanu saskaņā ar Regulas (ES) Nr. 1379/2013 14., 16. vai 18. pantu, ir sniegta II pielikumā.
   2.   Šā panta 1. punktā minēto paziņojumu par lēmumu dalībvalstis nosūta divu mēnešu laikā no lēmuma pieņemšanas dienas.
   3.   Paziņojumus nosūta, izmantojot XML datni, ko sagatavo katram paziņojumam. XML datni pievieno pielikumā e-pastam, ko nosūta uz Komisijas funkcionālo pastkasti: MARE-B2@ec.europa.eu, kā tematu norādot “paziņojums par ražotāju organizācijām/starpnozaru organizācijām”.
   5. pants
   Paziņošanas forma un kārtība, kas dalībvalstīm jāievēro, ziņojot par noteikumiem, kurus tās plāno darīt saistošus visiem ražotājiem vai tirgus dalībniekiem
   1.   Forma, kādā dalībvalstis paziņo Komisijai par ražotāju organizāciju vai starpnozaru organizāciju noteikumiem, ko tās plāno darīt saistošus visiem ražotājiem vai tirgus dalībniekiem konkrētā apgabalā vai apgabalos, ievērojot Regulas (ES) Nr. 1379/2013 22. un 23. pantu, ir sniegta III pielikumā.
   2.   Dalībvalstis nosūta paziņojumu Komisijai vismaz divus mēnešus pirms paredzētā noteikumu paplašināšanas spēkā stāšanās datuma.
   3.   Par visām izmaiņām, ko paredzēts veikt noteikumos, kuri darīti saistoši visiem ražotājiem vai tirgus dalībniekiem, paziņo saskaņā ar šā panta 1. un 2. punktu.
   6. pants
   Sliekšņa cenu publicēšanas forma
   Forma, kādā dalībvalstis publicē sliekšņa cenas, kuras minētas Regulas (ES) Nr. 1379/2013 31. panta 4. punktā, ir sniegta šīs regulas IV pielikumā.
   7. pants
   Stāšanās spēkā
   Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
   To piemēro no 2014. gada 1. janvāra.
   
      Šī regula uzliek saistības kopumā un ir tieši piemērojama visās dalībvalstīs.
      Briselē, 2013. gada 17. decembrī
      
         
            Komisijas vārdā –
         
            priekšsēdētājs
         
         José Manuel BARROSO
         
      
   
   
      (1)  Skatīt šā Oficiālā Vēstneša 1 lappusi.
   
      I PIELIKUMS
      
         ATZĪŠANAS PIETEIKUMA VEIDLAPA
      
      Informācija, kas iekļaujama ražotāju organizāciju un starpnozaru organizāciju atzīšanas pieteikuma veidlapā:
      
                  a)
               
               
                  ražotāju organizācijas vai starpnozaru organizācijas statūti;
               
            
                  b)
               
               
                  iekšējās darbības noteikumi saskaņā ar Regulas (ES) Nr. 1379/2013 17. pantā izklāstītajiem principiem;
               
            
                  c)
               
               
                  to personu vārdi, kuras ir pilnvarotas rīkoties ražotāju organizācijas vai starpnozaru organizācijas interesēs un vārdā;
               
            
                  d)
               
               
                  pierādījums tam, ka ražotāju organizācija vai starpnozaru organizācija ievēro attiecīgi Regulas (ES) Nr. 1379/2013 14. panta 1. punktā un 16. panta 1. punktā izklāstītos nosacījumus;
               
            
                  e)
               
               
                  precizēts ražotāju organizācijas vai starpnozaru organizācijas darbību apraksts, ieskaitot darbības jomu un tos zvejas un akvakultūras produktus, par kuriem tiek pieprasīta atzīšana.
               
            
   
      II PIELIKUMS
      
         FORMA, KAS JĀIEVĒRO, PAZIŅOJOT LĒMUMUS PAR ATZĪŠANAS PIEŠĶIRŠANU VAI ATSAUKŠANU
      
      Informācija, kas iekļaujama dalībvalstu paziņojumā Komisijai par lēmumiem piešķirt vai atsaukt atzīšanu:
      
                  Zonas nosaukums
               
               
                  Elementa nosaukums (1)
                  
               
               
                  Maksimālais zīmju skaits
               
               
                  Definīcija un piezīmes
               
            
                  Dalībvalsts
               
               
                  MS
               
               
                  3
               
               
                  Dalībvalsts (ISO trīsburtu kods), kas paziņo lēmumu par atzīšanas piešķiršanu vai atsaukšanu
               
            
                  Organizācijas veids
               
               
                  TO
               
               
                  3
               
               
                  
                     PO – ražotāju organizācija; APO – ražotāju organizāciju apvienība; IBO – starpnozaru organizācija
               
            
                  Reģistrācijas numurs
               
               
                  RN
               
               
                  —
               
               
                  Organizācijas reģistrācijas numurs
               
            
                  Organizācijas nosaukums
               
               
                  NO
               
               
                  —
               
               
                  Ražotāju organizācijas, ražotāju organizāciju apvienības vai starpnozaru organizācijas reģistrētais nosaukums
               
            
                  Kontaktinformācija
               
               
                  CO
               
               
                  100
               
               
                  Brīvs teksts. Lai būtu iespējams sazināties ar organizāciju, pietiekami skaidri jānorāda kontaktinformācija: adrese, tālruņa un faksa numurs, e-pasta adrese, tīmekļa vietne
               
            
                  Darbības joma
               
               
                  AA
               
               
                  —
               
               
                  
                     N – valsts T – starptautiska (pārējās attiecīgās dalībvalstis norādīt, izmantojot ISO trīsburtu kodu)
               
            
                  Piekritības joma
               
               
                  AC
               
               
                  100
               
               
                  Precīzi norādīt vienu no šīm jomām:
                  
                               
                           
                           
                              
                                 Ražotāju organizācijām – jūras akvakultūra, saldūdens akvakultūra; piekrastes zveja, ieskaitot mazapjoma zveju; tāljūras zveja un tāli zvejas braucieni; cita (precizēt)
                           
                        
                               
                           
                           
                              
                                 Starpnozaru organizācijām – ražošana (zvejas un akvakultūras produkti); apstrāde; tirdzniecība; cita (precizēt)
                           
                        
            
                  Atzīšanas piešķiršanas datums
               
               
                  DR
               
               
                  10
               
               
                  gggg-mm-dd
               
            
                  Atzīšanas atsaukšanas datums
               
               
                  DW
               
               
                  10
               
               
                  attiecīgā gadījumā – gggg-mm-dd
               
            
         (1)  Šos elementus ievieto saknes elementā ar nosaukumu ORG. Nosaukumvieta: urn:xeu:mare:grant-withdrawal-recognition-organisation:v1.
   
   
      III PIELIKUMS
      
         FORMA PAZIŅOJUMAM PAR NOTEIKUMU PAPLAŠINĀŠANU
      
      Informācija, kas iekļaujama dalībvalstu paziņojumā Komisijai par plānoto noteikumu paplašināšanu:
      
                  a)
               
               
                  attiecīgās ražotāju organizācijas vai starpnozaru organizācijas nosaukums un adrese;
               
            
                  b)
               
               
                  visa informācija, kas nepieciešama, lai pierādītu, ka ražotāju organizācija vai starpnozaru organizācija ir pārstāvis saskaņā ar Regulas (ES) Nr. 1379/2013 22. panta 2. punktu, 22. panta 3. punktu un 23. panta 1. punkta a) apakšpunktu;
               
            
                  c)
               
               
                  paplašināšanai paredzētie noteikumi;
               
            
                  d)
               
               
                  noteikumu paplašināšanas pamatojums, kam pievienoti attiecīgie dati un cita būtiska informācija;
               
            
                  e)
               
               
                  tas apgabals vai apgabali, kuriem plānots minētos noteikumus piemērot;
               
            
                  f)
               
               
                  noteikumu paplašinājuma piemērošanas periods;
               
            
                  g)
               
               
                  spēkā stāšanās datums.
               
            
   
      IV PIELIKUMS
      
         SLIEKŠŅA CENU PUBLICĒŠANAS FORMA
      
      Informācija, kas iekļaujama dalībvalstu noteikto un to teritorijā piemērojamo sliekšņa cenu publikācijā:
      
                  a)
               
               
                  sliekšņa cenu piemērošanas periods;
               
            
                  b)
               
               
                  attiecīgā dalībvalsts;
               
            
                  c)
               
               
                  attiecīgā gadījumā – tā reģiona vai reģionu nosaukums, kuros piemēro sliekšņa cenu, kā arī to NUTS kodi saskaņā ar Eiropas Parlamenta un Padomes Regulu (EK) Nr. 1059/2003 (1);
               
            
                  d)
               
               
                  to zvejas produktu nosaukums, kuriem piemēro sliekšņa cenas, norādot katras sugas FAO trīsburtu kodu;
               
            
                  e)
               
               
                  katrai sugai piemērojamā sliekšņa cena, ņemot vērā svaru;
               
            
                  f)
               
               
                  izmantotā valūta.
               
            
         (1)  Eiropas Parlamenta un Padomes 2003. gada 26. maija Regula (EK) Nr. 1059/2003 par kopējas statistiski teritoriālo vienību klasifikācijas (NUTS) izveidi (OV L 154, 21.6.2003., 1. lpp.).